Lav et referat af nedenstående tekst:

Tekst:
Hunde, helikoptere og frømænd blev alle sat ind mandag aften i jagten på at finde den savnede Nasim Popalzai. Eftersøgningen blev dog indstillet ved 23.30 tiden mandag aften uden resultat. Det er fundet af den 16-årige Nasims mobiltelefon på kajkanten ved jernbanebroen på Nørresundby-siden, der gør, at man frygter, at han er faldet i den kolde Limfjord. Eftersøgningen måtte dog ud på aftenen indstilles. - Eftersøgningen blev indstillet omkring 23.30 tiden, da helikopterne skulle have nyt brændstof, og eftersøgningsområdet var simpelthen ved at blive for stort, siger vagtchef ved Nordjyllands Politi, Per Vagn. Jagten på at finde Nasim fortsætter i dag. Ifølge vagtchefen er første skridt i dag, at kortlægge den 16-åriges færden i timerne inden han forsvandt. Nasim er ifølge de nuværende oplysninger sidst set omkring kl. 14.30 af sine venner, da han gik hjem fra skole. Omkring 16.45 blev Nasims mobil fundet ved jernbanebroen og klokken 19.25 melder familien ham savnet ved Nordjyllands Politi. Nasims bror skrev desuden dette opslag på Facebook. Nordjyllands Politi hører gerne fra dig, hvis du har set Nasim Popalzai. Han var iført blå jakke, sorte bukser og sorte Nike sko. Hvis du har set ham, så kontakt politiet på 114.

Referat:
Nordjyllands Politi måtte indstille eftersøgningen af den 16-årige Nasim Popalzai lige før midnat mandag. Drengen er derfor stadig savnet og eftersøgningen fortsætter i dag.